उन्हें जताएं कि आप उनकी हालत समझते हैं कि वे किस तरह से डर और घबराह अनुभव कर रहे हैं | उन्हें विश्वास दिलाएं कि वे बिलकुल सुरक्षित हैं और उनकी एंग्जायटी की फीलिंग्स हमेशा के लिए नहीं बनी रहेंगी | ऐसा सुनने पर वे जल्दी ही बेहतर फील करने लगेंगे | कहें, “मैं जनता हूँ कि यह बहुत मुश्किल है और सांस लेना और छोड़ना भी नामुमकिन लगता है | लेकिन याद रखो कि यह समय गुजर जायेगा | तुम सुरक्षित हो और ठीक हो रहे हों, अगर तुम चाहो तो मैं यह समय गुजरने तक तुम्हारे पास ही रहूँगा |” अगर आपने कभी एंग्जायटी डिसऑर्डर के लक्षण अनुभव नहीं किये हैं तो जान लें कि आप पूरी तरह से पैनिक अटैक की कंडीशन को समझ ही नहीं सकते | अपने पार्टनर से शांत रहने के लिए कहने और उनकी जरूरतों का अंदाज़ा लगाने की बजाय उनसे पूछें कि आप उनके लिए क्या कर सकते हैं |  उनसे कहें, “मुझे कभी भी पैनिक अटैक नहीं आया है लेकिन मैं जानता हूँ कि इसमें खुद को रिलैक्स कराना इतना आसान नहीं होता | इस स्थिति से बाहर लाने के लिए मैं तुम्हारी कैसे मदद कर सकता हूँ ?”  हर व्यक्ति अलग होता है लेकिन वे आपसे अपने साथ सांस लेने के लिए कह सकते हैं, उन्हें कोई सूथिंग सीनरी की कल्पना करने के लिए कहें या सिर्फ उनके पास बैठकर उनका हाथ थामे रहें | घबराहट की स्थिति में आपका पार्टनर आपको स्पष्ट रूप से नहीं बता पायेगा कि उसे किस चीज़ की जरूरत है | इसलिए पैनिक अटैक के बीच की स्थिति में पहुँचने से पहले ही उनसे मदद के बारे में पूछ लेने में बुद्धिमानी होती है | आप उनके लिए कुछ मददगार एक्शन की लिस्ट भी बना सकते हैं | उनसे पेट में हवा भरने तक गहरी सांस लेने के लिए कहें | उन्हें बताएं कि इस तरह से वे ऐसा फील करेंगे जैसे वे हवा खा रहे हों लेकिन धीमी, गहरी बेली ब्रीथिंग से उन्हें बेहतर अनुभव करने में मदद मिल सकती है |  उन्हें अपनी नाक से धीरे-धीरे साँस लेने के लिए कहें जिससे हवा उनके पेट को भर सके और फिर धीरे-धीरे मुंह से सांस छोड़ने के लिए कहें | सांस भरते समय 5 तक गिनें या 100 से बैकवर्ड काउंटिंग करने से भी पैनिक और एंग्जायटी के लक्षण में राहत पाने में मदद मिल सकती है | कहें, “चलो एक एकसाथ सांस लेते हैं | अपनी आँखें बंद करें और अपनी ब्रीथिंग पर फोकस करने की कोशिश करें | सांस भरें और 1, 2, 3, 4, 5 काउंट करें और अब साँसे छोड़ते हुए 1, 2, 3, 4, 5 काउंट करें |” अपने पार्टनर को शांत करने के लिए उन्हें पॉजिटिव विसुअलाइजेशन के द्वारा गाइड करने की कोशिश करें | उनसे उनके बचपन की सबसे सुरक्षित अनुभव होने वाली जगह की या किसी रिलैक्सिंग बीच की या हॉट कॉफ़ी के कप के साथ सामने जलती हुई आरामदायक आग के बारे में कल्पना करने के लिए कहें | तरोताजा करने वाली समुद्री हवा या आग की सुकूनभरी गर्माहट जैसी संवेदी विवरण भी देते रहें |  अगर उनको किसी शांतिदायक सीनरी की कल्पना करने पर शांत होने में मदद मिलती है तो उनसे जब कोई लक्षण अनुभव न हो रहे हों, तब कुछ सुरक्षित जगहों की पहचान करने के लिए कहें | ध्यान रखें कि आप जो शांतिदायक सीनरी ढूंढ रहे हैं, उनसे उनकी घबराहट ट्रिगर हो सकती है इसलिए वो जगह खोजें जहाँ वे सबसे ज्यादा रिलैक्स फील करते हैं | पूछें, “मुझे उन जगहों के बारे में बताओ जहाँ तुम्हे सबसे ज्यादा सुकून मिलता है | अगर मैं पैनिक अटैक या घबराहट होने के दौरान उनमे से किसी जगह का वर्णन करूँ तो हो सकता है कि उन सुरक्षित जगहों पर फोकस करने से तुम्हें मदद मिल जाएँगी |” ऐसी एक्टिविटी पर ध्यान दें जिन्हें वे एन्जॉय करें और उसे आप दोनों करें | आप कोई शांतिदायक म्यूजिक चला सकते हैं, पेंटिंग कर सकते हैं, मैडिटेशन या योग कर सकते हैं | कुछ लोग अपनी फीलिंग को कागज़ पर लिखने से भी अपने मन का बोझ हल्का कर पाते हैं | फिर से, पैनिक अटैक या घबराहट न होने पर ही उनसे हेल्पफुल एक्टिविटी के बारे में चर्चा करने से आप अपने पार्टनर की समय पर मदद कर सकेंगे | उनसे ऐसा कहने से बचें, “शांत हो जाओ,” या “चुप होकर बैठ जाओ,” या “तुम्हारे साथ कुछ बुरा नहीं हुआ है इसलिए बंद करो ये सब |” यह समझने की कोशिश करें कि पैनिक अटैक या एंग्जायटी स्टेट में बहुत कठिन और डरावनी फीलिंग हो सकती हैं | उन्हें बीमारी के रियल लक्षण अनुभव हो रहे होते हैं और उन पर चिल्लाने से ये लक्षण और बदतर हो सकते हैं |  इसकी बजाय, उन्हें जताएं कि आप यहाँ उनके लिए ही हैं और भरोसा दिलाएं कि आप उनके साथ मिलकर इस कंडीशन से बाहर आ जाएंगे | उनसे बैठने के लिए कहना, नुकसानदायक नहीं है लेकिन बैठने पर उनकी घबराहट और बढ़ सकती है | घबराहट होने पर एड्रेनैलिन लेवल बढ़ जाता है और कुछ लोगों को इसे कम करने के लिए चलने-फिरने या शांत रहने की जरूरत पड़ती है | अगर आपका पार्टनर बैठने में आराम अनुभव न करे तो उसे अपने साथ वॉक पर ले जाएँ | हालाँकि यह एक कठिन बैलेंसिंग एक्ट है लेकिन एंग्जायटी डिसऑर्डर के इलाज़ में ट्रिगर्स का एक्सपोज़र भी शामिल होता है | अपने पार्टनर को चुनौती दें लेकिन सौम्यता से | उनसे कहें कि कभी-कभी एंग्जायटी होना, उस डिसऑर्डर से उबरने का ही एक हिस्सा होता है और इसलिए आप उन्हें इस कंडीशन से बाहर लाने में मदद करने के लिए उनके साथ ही रहेंगे |  मान लें कि आपके पार्टनर को सोशल एंग्जायटी है | इस कंडीशन में पैनिक अटैक से बचाने के लिए उन्हें घर में बंद रहने की बजाय धीरे-धीरे सोशल सिचुएशन में शामिल होने की कोशिश करना चाहिए | ग्रोसरी स्टोर या आसपास के पार्क तक जाना इस दिशा में पहला कदम हो सकता है | अब उन्हें किसी रेस्टोरेंट में डिनर पर या किसी छोटी पार्टी में जाने के लिए प्रोत्साहित करें |
Remind your partner that their feelings of panic will pass. Ask your partner how you can help. Count and breathe deeply with them. Describe calm, comfortable imagery. Do an activity together, such as writing, coloring, or listening to music. Don’t criticize them or minimize their anxious feelings. Encourage them to ride out an attack instead of avoiding triggers.